b'\n_START_ARTICLE_\nIvan Obradovi\xc4\x87\n_START_SECTION_\nKlubska kariera\n_START_PARAGRAPH_\nObradovi\xc4\x87 je izdelek Partizanovega mladinskega pogona. Po koncu mladinske kariere \xc5\xa1e ni dobil mesta v \xc4\x8dlanskih vrstah Partizana, zato je za eno sezono od\xc5\xa1el k Teleoptiku. Za Partizan je debitiral 22. aprila 2007 proti Vojvodini, tedaj pod vodstvom trenerja Miroslava \xc4\x90uki\xc4\x87a. Do konca sezone 2006/07 je nato zbral \xc5\xa1e 4 nastope v srbski SuperLigi. Svojo prvo profesionalno pogodbo s Partizanom je podpisal 7. junija 2007._NEWLINE_V svoji prvi polni sezoni pri Partizanu, sezoni 2007/08, je v ligi zbral 19 nastopov. S Partizanom je tudi osvojil svojo prvo zvezdico in temu dodal \xc5\xa1e zmago v Srbskem pokalu. V zimskem prestopnem roku 2010 je prestopil v \xc5\xa0panijo k Zaragozi. Vsega skupaj je tako v Partizanovem dresu odigral 55 liga\xc5\xa1kih tekem in zabil 1 gol, proti Javorju Ivanjici.\n_START_SECTION_\nReprezentan\xc4\x8dna kariera\n_START_PARAGRAPH_\nObradovi\xc4\x87 je v \xc4\x8dlanski izbrani vrsti Srbije debitiral 6. septembra 2008 v Beogradu, na kvalifikacijski tekmi za nastop na Svetovnem prvenstvu 2010 proti reprezentanci Ferskih otokov. Svoj prvi zadetek v dresu z dr\xc5\xbeavnim grbom je dosegel 15. oktobra 2008 proti Avstriji.'